**Εντυπώσεις από την εκδρομή στα Γρεβενά**

Toν περασμένο μήνα με το σχολείο μου πήγαμε εκδρομή στο Κ.Π.Ε Γρεβενών. Η αναχώρησή ήταν στο σχολείο μας στις 7:30 το πρωί πριν καλά καλά βγει ο ήλιος. Επιβιβαστήκαμε στο λεωφορείο και ξεκινήσαμε με πολύ όρεξη και ανυπομονησία.

Στον λεωφορείο το βλέμμα μου ήτανε καρφωμένο στο παράθυρο για να δει τον ήλιο που σιγά σιγά έκανε την εμφάνισή του και τα όμορφα χρώματα που δημιουργούσαν οι ακτίνες και την πυκνή βλάστηση που υπήρχε στην περιοχή. Ευτυχώς ο καιρός ήταν με το μέρος μας για να απολαύσουμε την εκδρομή. Στην διαδρομή με το λεωφορείο οι εικόνες ήτανε εντυπωσιακές, πολλές και οι εναλλαγές γρήγορες δεν προλάβαινα να βγάζω φωτογραφίες

Μέτα από μιάμιση ώρα φτάσαμε στο Κ.Π.Ε εκεί μας περίμενε ένας ευγενέστατος κύριος και μας πήγε σε μια αίθουσα που ίσα ίσα χωρούσε τα παιδιά του σχολείου μου. Μέσα είχε πολλές καρέκλες και έναν μεγάλο projector όπου θα βλέπαμε πληροφορίες για τα γεφύρια της περιοχής και για πιο λόγο χτιζόντουσαν εκείνη την εποχή . Όταν τέλειωσε η προβολή οι εντυπώσεις των παιδιών ήταν μεγάλες πώς αυτοί οι άνθρωποι με τόσα λίγα μέσα κάνανε αυτά τα καταπληκτικά κτίσματα. Μετά μας πήγαμε σε μια τραπεζαρία και μας κέρασαν ένα σάντουιτς και ένα μπουκάλι νερό με αυτόν τον τρόπο μας δείξανε την φιλοξενία τους.

Η ώρα πέρασε και έπρεπε να γυρίσουμε στο λεωφορείο για να πάμε στον επόμενο προορισμό μας, που ήταν γέφυρα του Αζιζ Αγά. Εκεί μάθαμε για την δίτοξη γέφυρα και πως από κάτω περνάει o Βενέτικος ποταμός. Το εντυπωσιακό μεγαλόπρεπο αυτό  πέτρινο οικοδόμημα διαθέτει το μεγαλύτερο σε άνοιγμα τόξο από τα σωζόμενα γεφύρια της Μακεδονίας, που φθάνει τα 15 μέτρα και συνολικό μήκος τα 70 μέτρα. Στα χρόνια της τουρκοκρατίας διευκόλυνε το πέρασμα των τοπικών εμπόρων που μετέφεραν λάδι και στάρι, αλλά και των καραβανιών των ξενιτεμένων που έφευγαν για την ανατολική Ευρώπη. Σώζονται μάλιστα και τμήματα της καραβανόστρατας. Παλαιότερα, κάτω από την κεντρική κάμαρα υπήρχε κουδούνι κρεμασμένο, που ειδοποιούσε για τον κίνδυνο τους διαβάτες όταν φυσούσε πολύς αέρας.

Η εκδρομή μας συνεχίστηκε στο χωριό Σπήλαιο από τα αξιοθέατα του, το πολύ παλιό και καλά διατηρημένο Μοναστήρι, η εκκλησία του Αγίου Αθανασίου, χτισμένη αρχές του 1800, το δημοτικό σχολείο, που είναι κτίριο του 1930, το φαράγγι του Σπηλαίου με το γεφύρι της Πορτίτσας, το Γεφύρι του Κατσουγιάννη και της Λιάτισσας. Οι κάτοικοι του Σπηλαίου συμμετείχαν στην [Ελληνική Επανάσταση του 1821](http://el.wikipedia.org/wiki/%CE%95%CE%BB%CE%BB%CE%B7%CE%BD%CE%B9%CE%BA%CE%AE_%CE%95%CF%80%CE%B1%CE%BD%CE%AC%CF%83%CF%84%CE%B1%CF%83%CE%B7_%CF%84%CE%BF%CF%85_1821). Ο καθαρός αέρας η κούραση της εκδρομής μας άνοιξε την όρεξη και έτσι πιο κάτω μας περίμενε η ταβέρνα για να φάμε μεσημεριανό. Και τι καλύτερο για χώνεψη από μια βόλτα στην πόλη των Γρεβενών. Η πόλη έχει καινούργια κτίσματα διότι όπως μάθαμε είχε έναν ισχυρό σεισμό το 1995 όπου καταστράφηκαν αρκετά κτήρια. Η βόλτα μας περιορίστηκε γύρο από την κεντρική πλατεία της πόλης. Πέρασε ευχάριστα η ώρα, όμως έφτασε η στιγμή να ανέβουμε στο λεωφορείο για την επιστροφή. Στον γυρισμό το μυαλό μου γύριζε σε αυτά τα εντυπωσιακά τοπία, στην ομορφιά της γης. Εμείς σαν νέα γενιά πρέπει να μην κάνουμε τα λάθη των προηγούμενων γενιών να φροντίσουμε αυτήν την ευλογημένη γη που μας προσφέρει όλα τα αγαθά απλόχερα.

Σωτήρης Γιαννάκας

 Μαθητής Α'1 3ο Γυμνάσιο Τρικάλων

Φεβρουάριος 2014